เก็งกำไรค่าเงินเยนแข็งขึ้นมาแล้ว1.2%
ตลาดเงินเก็งกำไรเงินเยนหนักข้อ
14 เม.ย. 2555

ตลาดเงินเก็งกำไรเงินเยนหนักข้อ
ฝ่ายค้าเงินตราต่างประเทศธนาคารกรุงเทพรายงานว่า ภาวะการเคลื่อนไหวของค่าเงินในช่วงสัปดาห์ที่ผ่านมาว่า ค่าเงินสกุลหลักต่างๆ ค่อนข้างทรงตัว ยกเว้นแต่ค่าเงินสกุลเงินเยนของญี่ปุ่น ที่มีอัตราการปรับตัวแข็งค่าขึ้นอย่างต่อเนื่องและรวดเร็ว โดยสกุลเงินเยนพุ่งขึ้นกว่า 1.2% เมื่อเทียบกับเงินเหรียญสหรัฐ 
สาเหตุหลักที่ค่าเงินเยนสูงขึ้น เนื่องจากความวิกฤตเกี่ยวกับวิกฤตหนี้ยุโรป หลังจากอัตราผลตอบแทนพันธบัตรของรัฐบาลสเปนและอิตาลีปรับตัวสูงขึ้น ในขณะที่อัตราการขยายตัวของตำแหน่งงานในสหรัฐที่อ่อนต่ำกว่าคาดการณ์ส่งสัญญาณให้เห็นว่า การขยายตัวของเศรษฐกิจโลกอาจชะลอตัวลง ทั้งหมดนี้กระตุ้นให้นักลงทุนแห่ถือครองสกุลเงินเยน ซึ่งมีความปลอดภัย นอกจากนี้การที่ธนาคารกลางญี่ปุ่น (บีโอเจ) มีมติคงอัตราดอกเบี้ยไว้ที่ระดับ 0-0.10% ในการประชุมเมื่อวันที่ 13 เม.ย. พร้อมกับระบุว่า เศรษฐกิจของประเทศส่งสัญญาณของการฟื้นตัว แต่ยังอยู่ในระดับที่ทรงตัว รวมทั้งยังไม่ตัดสินใจที่จะอัดฉีดสภาพคล่องเพิ่มเติมเข้าสู่ระบบการเงินภายในประเทศ นับเป็นอีกปัจจัยหนึ่งที่หนุนสกุลเงินเยนแข็งค่าขึ้นด้วย
ทั้งนี้ ค่าเงินเยนของญี่ปุ่นทำสถิติแข็งค่าสูงสุดเป็นประวัติการณ์นับตั้งแต่สงครามโลกครั้งที่ 2 หรือกว่า 70 ปี โดยพุ่งขึ้นไปแตะระดับ 78.94 เยนต่อเหรียญสหรัฐ เมื่อวันที่ 17 มี.ค.ที่ผ่านมา
ขณะที่ความเคลื่อนไหวของค่าเงินสกุลหลักต่างประเทศช่วงวันที่ 12 เม.ย.ที่ผ่านมา ค่าเงินเยนอยู่ที่ระดับ 81.00/03 เยน/เหรียญสหรัฐ จากเย็นวันก่อนที่ปิดตลาดที่ระดับ 80.78 เยน/เหรียญสหรัฐ